 Aáwọ PDP Ọsun: Igun Omisore dáná sun àṣíá ẹgbẹ Àwọn ọmọ ẹgbẹ PDP kan nípínlẹ Ọṣun dáná sun àṣíá ẹgbẹ òṣèlú ẹgbẹ òṣèlú PDP Igun tó dáná sun àṣíá ẹgbẹ náà ló jẹ tàwọn tó jẹ olólùfẹ aṣíwájú ẹgbẹ òṣèlú PDP, ẹni tó tún ti fìgbàkanrí jẹ igbákejì Gómìnà àti sẹnétọ ní ìpínlè Ọṣun, Iyìọlá Omíṣoore. Dúkùú abẹnú lo ń da omi àláfíà ẹgbẹ PDP rú ní Ọsun Dúkùú lórí bóyá kí ẹgbẹ òṣèlú PDP gbé àṣíá olùdíje ipò Gómìnà fún Omíṣoore ti ń wáyé ṣáájú àkókò yíí, kí wọn tó yọ ọwọ rẹ láwo nínú àwọn alẹnúlọrọ ẹgbẹ òṣèlú náà pẹlú ètò ìdìbò láti yan ìgbìmọ ìṣàkóso ẹgbẹ òṣèlú náà ní ìpínlẹ Ọṣun, ni oṣù tó kọjá. Gbogbo àṣíá ẹgbẹ òṣèlú PDP tó wà níwájú iléeṣẹ ẹgbẹ òṣèlú náà ní agbègbè Ògo Olúwa ní ìlú Òṣogbo ni wọn dáná sun, ki sẹnetọ Omíṣoore tó léwájú ìpàdé pèlu àwọn olólùfẹ rẹ. Gbogbo àṣíá ẹgbẹ òṣèlú PDP tó wà níwájú iléeṣẹ ẹgbẹ òṣèlú náà ní agbègbè Ògo Olúwa ní ìlú Òṣogbo ni wọn dáná sun Àmọṣá, àwọn aláṣẹ ẹgbẹ òṣèlú PDP ní ìpínlè Ọṣun ti sọ pé, kò yẹ kí Sẹnétọ Omíṣore fi ìwàǹwara lábẹ gbígbóná, kó sì tún rántí pé ẹgbẹ òṣèlú PDP yí kan náà ló rán an lọ sí ilé aṣòfin àgbà. Àwọn iròyin tì ẹ leè ní ìfẹ síí: Kò yẹ kí Omisore bọ sí pańpẹ ẹgbẹ PDP Alága ẹgbẹ òṣèlú PDP, Sọjí Adágúnodò, nínú àtẹjáde kan ní, kò yẹ kí Omíṣore bọ sínú ìkẹkùn ẹgbẹ òṣèlú APC Ṣùgbọn Omíṣore ti sọ pé, òun kò ní ibií lọ àtipé, digbí lòun ṣì wà lẹgbẹ òṣèlú PDP. : Igun ẹgbẹ òṣèlú PDP kan nípínlẹ Ọṣun ti dáná sun àṣíá ẹgbẹ òṣèlú náà gẹgẹbíi ara ọnà láti fi ẹhónú wọn hàn sí bí nǹkan ṣe ń lọ sí, nínú ẹgbẹ òṣèlú náà. 